— Аўтарства школьнай тэхналогіі перакуленага навучання прыпісваецца розным людзям. Напрыклад, ёсць інфармацыя, што ў 2008 годзе амерыканскія настаўнікі хіміі Аарон Самс і Джонатан Бергман, каб не стаяць штодня каля дошкі, тлумачачы новы матэрыял, сталі выкладваць відэаролікі сваіх навучальных заняткаў у інтэрнэт. Гэты фармат спадабаўся школьнікам, і настаўнікі ўсяго свету, натхніўшыся прыкладам калег, таксама сталі запісваць на відэа свае заняткі. Але бясспрэчным лідарам у прасоўванні перакуленага навучання зяўляецца Салман Хан. А ўсё пачалося з аднаго роліка, з дапамогай якога ён спрабаваў дапамагчы сваёй пляменніцы разабрацца з алгебрай. Затым ён дапамагаў такім жа чынам сваім кузенам. Вопыт аказаўся паспяховым, і ён запісаў і выклаў у інтэрнэт некалькі тысяч відэаролікаў па розных прадметах. Бясплатнасць і даступнасць яго відэаўрокаў прынеслі яму сусветную вядомасць. Салман Хан кінуў паспяховую кареру бізнес-аналітыка дзеля развіцця сваёй інтэрнэт-акадэміі, якую ўсе ведаюць сёння як Акадэмію Хана.